โสมชบาจ๊ะจ๋า 26/04/61
สมเด็จพระเทพรัตนราชสุดาฯสยามบรมราชกุมารี เสด็จฯเปิดห้องสมุดสถาบันเทคโนโลยีแห่งเอเชีย ที่สถาบันเทคโนโลยีแห่งเอเชีย อ.คลองหลวง ปทุมธานี บ่ายวันที่ 27 เม.ย. ,พระเจ้า วรวงศ์เธอ พระองค์เจ้าโสมสวลี พระวรราชาทินัดดามาตุ เสด็จประทานปริญญาบัตรที่มหาวิทยาลัยศรีปทุม 27 เม.ย.เวลา 15.00 น. ,จำนรรจ์ หนุนภักดี ชวนชม Joe Louis Charity โชว์นี้เพื่อน้อง การกุศล นวสิงหาวตาร ช่วยมูลนิธิเด็กอ่อนในสลัมในพระอุปถัมภ์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ 6 พ.ค. เวลา 18.00 น. ที่นาฏยศาลา หุ่นละครเล็ก (โจ หลุยส์) เอเชียทีค,รุจิตร สุธนะเสรีพร มีผลิตภัณฑ์ใหม่คอลเลกชั่น HAIR rituel ของ Sisley มาให้คนรักเส้นผม บำรุงตั้งแต่หนังศีรษะปรับสภาพเส้นผม ตัวเด็ดคือเซรั่ม ที่แก้ปัญหาผมบาง ผมร่วง,กลับจากเที่ยวสงกรานต์ พงศกร เอี่ยมองค์ มีของฝากถูกใจมาแนะนำสาวๆเป็นสกินแคร์สกัดจากสารธรรมชาติกว่าสิบชนิด ซึ่งบำรุงลึก จนริ้วรอยบนหน้า คุณแฮงค์–พงศกร ยอมแพ้ภายในไม่กี่วัน,พอคนดูคลิปที่ ขจร เจียรวนนท์ และ รศ.สพ.ญ.ดร.นันทริกา ชันซื่อ ไปช่วยเต่าและตะพาบน้ำ ที่กำลังป่วยและอาจตายจากการใช้ชีวิตในน้ำไม่สะอาดที่บ่อเต่าในวัดโพสพเจริญผล ปทุมธานี ก็มีคนสมัครเป็นจิตอาสา และบริจาคให้ โครงการ คืนชีวิตเต่าและตะพาบน้ำสู่ธรรมชาติ กันมาก,ไปงานเลี้ยงที่จัดในธีมบุพเพสันนิวาส วันก่อน ศีกัญญา ศักดิเดช ภาณุพันธ์ สวยแบบออเจ้าตัวจริง เพราะชุดไทยย้อนยุคที่ใส่เป็นชุดที่ แม่นางการะเกด ใส่ในละคร,นันทวัลย์ เหล่าสินชัย อยากให้หนุ่มๆ ใส่เสื้อผ้ามีสีสัน จึงจัดไอเท็มซัมเมอร์ มาให้เลือกในแคมเปญ Central| Zen Men With Style ในคอนเซปต์ Colour up ที่แผนกบุรุษ เซ็นทรัลทุกสาขา และเซน พร้อมเสิร์ฟม็อกเทลสูตรพิเศษดับร้อน ระหว่าง 3-22 พ.ค. ,เจด้า ลูกสาวคนเดียวอายุครบยี่สิบ อดีตนางแบบ จีน่า ณ ลำเลียง จึงฉลองกันน่ารักสองแม่ลูก ที่ร้านดัง Catch LA ในแอลเอ โดยบิดา เจตริน วรรธนสิน ส่งใจไปแฮปปี้เบิร์ธเดย์ลูกสาว,ทะเลพัทยาร้อนฉ่า เมื่อม่ายคนสวย สิริน เลิศวรปรีชา ใส่บิกินีโชว์หุ่นเซ็กซี่ และเช่ายอชต์พาเพื่อนๆ ท่องทะเล โดยมีหนุ่มคนใหม่คลอเคลีย.,โสมชบา
นันทวัลย์ เหล่าสินชัย อยากให้หนุ่มๆ ใส่เสื้อผ้ามีสีสัน จึงจัดไอเท็มซัมเมอร์ มาให้เลือกในแคมเปญ Central| Zen Men With Style ในคอนเซปต์ Colour up ที่แผนกบุรุษ เซ็นทรัลทุกสาขา
โสมชบาจ๊ะจ๋า,โสมชบา,นันทวัลย์ เหล่าสินชัย,เซ็นทรัล,เสื้อผ้า